Flere steder i Aalborg er vejbanerne oversvømmet på grund af formiddagens kraftige regnvejr. Blandt andet er Vesterbrogade i Nørresundby fyldt med vand, og også motorvejen er berørt. Ved afkørslen til Indkildevej i Aalborg skred dele af en skrænt ud på motorvejen, og den ene vejbane blev spærret. - Der er vand rigtig, rigtig mange steder. Og meget vand, så man skal selvfølgelig køre forsigtigt, siger indsatslederen ved Beredskabscenter Aalborg. Beredskabscenteret er i højeste beredskab.

Opsummering:
Det kraftige regnvejr har sat sine spor på trafikken i Aalborg. Beredskabet opfordrer bilisterne til at køre efter forholdene.